ئاشتی ھەورامی

عەبدوڵڵا عەبدولڕەحمان عەبدوڵڵا ناسراو بە ئاشتی ھەورامی (١٩٤٨ لە سلێمانی – ٢٠ی تشرینی یەکەمی ٢٠٢٤ لە لەندەن) سیاسەتوانێکی کورد و وەزیری پێشووی سامانە سروشتییەکانی ھەرێمی کوردستان بوو.

لە کابینەی نۆیەمی حکوومەتی ھەرێمی کوردستان یاریدەدەری سەرۆکوەزیران بوو بۆ کاروباری وزە و ئەندامی ئەنجومەنی باڵای ھەرێمی نەوت و گازی کوردستان بوو.ڕووداو: ئاشتی ھەورامی دەکرێتە یاریدەدەری سەرۆکوەزیران بۆ کاروباری وزە، نووسراو لە ٢١ی تەممووزی ٢٠١٩؛  سەردان لە ٢١ی تەممووزی ٢٠١٩. ئاشتی ھەورامی لە کابینەکانی پێنجەم، شەشەم، حەوتەم و ھەشتەمی حکوومەتی ھەرێمی کوردستاندا وەزیری سامانە سروشتییەکان بوو.

 خوێندن و پیشە 
ساڵی ١٩٧١ بەکالۆریۆسی لە نەوت بەدەستھێناوە لە بەغدا، لە ھەمان ساڵ لە کۆمپانیای نەوتی عێراق لە بەسرە وەک ئەندازیار کاری کردووە.
ساڵی ١٩٧٥ تا ١٩٨٢ لە بەریتانیا وەک ئەندازیار لە کۆمپانیایەکی نەوتی بەریتانی کاریکردووە.
ساڵی ١٩٧٨ ماستەری لە ئەندازیاریی نەوت لە سکۆتلەند بەدەستھێناوە.
ساڵی ١٩٨٢ تاوەکوو ١٩٨٥ گەورە ئەندازیاری ئینترا بووە.
ساڵی ٢٠٠٦  بووەتە وەزیری سامانە سروشتییەکانی حکوومەتی ھەرێمی کوردستان.

 گەندەڵی 
زۆر جاران لەلایەن پەرلەمانتارن، وەزیران، و میدیاکانەوە ئاشتی ھەورامی تۆمەتبارکراوە بە گەندەڵی لە وەزارەتەکەی، وەرگرتنی بەرتیل و ناڕوونیی داھاتی وەزارەتەکەی.

 مردن 
ئاشتی ھەورامی بەھۆی نەخۆشی لە ٢٠ی تشرینی یەکەمی ٢٠٢٤، لەدوای نەشتەرگەرییەک لە لەندەن لە تەمەنی ٧٦ ساڵیدا کۆچی دواییی کرد.

 سەرچاوەکان 

پۆل:وتارە ھەتیوەکان
پۆل:مردووانی ٢٠٢٤
پۆل:لەدایکبووانی ١٩٤٨
پۆل:وەزیرەکانی حکوومەتی ھەرێمی کوردستان
پۆل:وەزیرەکانی پێنجەمین کابینەی حکوومەتی ھەرێمی کوردستان
پۆل:وەزیرەکانی شەشەمین کابینەی حکوومەتی ھەرێمی کوردستان
پۆل:وەزیرەکانی حەوتەمین کابینەی حکوومەتی ھەرێمی کوردستان
پۆل:وەزیرەکانی کابینەی هەشتەمی حکوومەتی ھەرێمی کوردستان
پۆل:سیاسەتوانانی کورد
پۆل:ئەندامانی پەرلەمانی کوردستان